13 oktabr kuni O‘zbekistonning og‘ir atletika bo‘yicha terma jamoasi vakillari Janubiy Koreyadan qaytib kelishdi. U yerda mamlakatning 7 nafar sportchisi O‘zbekistonda xizmat ko‘rsatgan murabbiy Daniil Fyodorovich Kim boshchiligida xalqaro yig‘inda ishtirok etishdi. Chirchiq olimpiya zaxiralari kolleji og‘ir atletika bo‘limi murabbiyi Jo‘rabek Zoirovning so‘zlariga qaraganda, o‘tgan yig‘in O‘zbekiston va Koreya og‘ir atletika federatsiyalari hamkorligida tashkil etilgan. U Goyang shahrida o‘tkazildi.